Ehdotus neuvoston päätökseksi muuttavien luonnonvaraisten eläinten suojelemisesta tehdyn Bonnin yleissopimuksen liitteisiin I ja II tehtävien, yleissopimuksen sopimuspuolten konferenssin viidennessä kokouksessa päätettyjen muutosten hyväksymisestä yhteisön puolesta



Virallinen lehti nro C 267 , 03/09/1997 s. 0066



Ehdotus neuvoston päätökseksi muuttavien luonnonvaraisten eläinten suojelemisesta tehdyn Bonnin yleissopimuksen liitteisiin I ja II tehtävien, yleissopimuksen sopimuspuolten konferenssin viidennessä kokouksessa päätettyjen muutosten hyväksymisestä yhteisön puolesta (97/C 267/10) (ETA:n kannalta merkityksellinen teksti) KOM(97) 349 lopull. - 97/0192 (CNS) (Komission esittämä 7 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan 4 kohdan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisö on muuttavien luonnonvaraisten eläinten suojelemisesta tehdyn yleissopimuksen sopimuspuoli neuvoston päätöksen 82/461/ETY (1) nojalla, Genevessä 10-16 päivänä huhtikuuta 1997 pidetyn sopimuspuolten konferenssin viidennessä kokouksessa 21 uhanalaista muuttavaa lajia lisättiin yleissopimuksen liitteeseen I ja 22 lajia lisättiin yleissopimuksen liitteeseen II; komissio osallistui mainittuun kokoukseen yhteisön puolesta, edellä mainituista lajeista yksitoista mainitaan luonnonvaraisten lintujen suojelusta annetussa neuvoston direktiivissä 79/409/ETY (2), yleissopimuksen XI artiklan nojalla yleissopimuksen liitteisiin tehtävä muutos tulee voimaan kaikkien sopimuspuolten alueella 90 päivän kuluttua sopimuspuolten konferenssin kokouksesta, jossa muutos hyväksytään, lukuun ottamatta niitä sopimuspuolia, jotka tekevät mainitun artiklan 6 kohdan mukaisen varauksen, ja yhteisön on hyväksyttävä yleissopimuksen liitteisiin I ja II sopimuspuolten viidennessä kokouksessa tehdyt muutokset yleissopimuksen XI artiklan mukaisesti, ON PÄÄTTÄNYT SEURAAVAA: Ainoa artikla Euroopan yhteisön puolesta hyväksytään seuraavien lajien lisääminen muuttavien luonnonvaraisten eläinten suojelemista koskevan yleissopimuksen liitteeseen I: Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atricaerulea ja Acrocephalus paludicola sekä seuraavien lajien lisääminen saman yleissopimuksen liitteeseen II: Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea ja Acrocephalus paludicola. (1) EYVL L 210, 19.7.1982, s. 10. (2) EYVL L 103, 25.4.1979, s. 1.